**Informacija o rezultatima Savjetovanja o Pravilima za unutardnevnu dodjelu kapaciteta između zona trgovanja HOPS d.o.o. i MAVIR ZRt.**

HOPS i MAVIR kontinuirano rade na uvođenju unutardnevne dodjele na hrvatsko – mađarskoj granici s ciljem unapređenja procesa dodjele prekograničnih prijenosnih kapaciteta (dalje: PPK), usklađivanja poslovanja oba operatora prijenosnog sustava s EU Uredbama te udovoljavanju zahtjeva tržišnih sudionika za omogućavanjem uvoza/izvoza električne energije u kriznim situacijama po pristupačnijim cijenama.

Prijedlog Pravila za unutardnevnu dodjelu kapaciteta između zona trgovanja HOPS d.o.o. i MAVIR ZRt. i obrazac za primjedbe objavljeni su na internet stranicama HOPS-a. Savjetovanje je provedeno od 06. prosinca do 21. prosinca 2017. godine. Zaprimljen je jedan obrazac s primjedbama.

1. **Anonimna objava broj 1.**

Primjedbe i prijedlozi sudionika u savjetovanju su djelomično uvaženi, ključne primjedbe, prema mišljenju HOPS-a i MAVIR-a, odnose se na:

1. Načelne primjedbe:
* Nema definiranog roka trajanja dodijeljenog unutardnevnog kapaciteta, osim rokova za nominiranje dodijeljenog unutardnevnog kapaciteta definiranih u Pravilima za unutardnevnu dodjelu kapaciteta.
* Namjera operatora sustava je smanjenje mogućnosti zlouporabe dodijeljenih unutardnevnih kapaciteta praćenjem kršenja upotrebe istih.
* Operatori sustava razumiju da postoji mogućnost pojavljivanja tehničkih problema u procesu nominiranja i zbog toga će uvesti jasna pravila komuniciranja oko ovog problema između tržišnih sudionika i operatora sustava. Rješenje “tehničkih problema” na strani tržišnih sudionika biti će usklađeno s tehničkim problemima OPS-ova.
* Konačno rješenje će biti dano nakon testiranja i objavljeno u Pravilima za nominiranje.
1. Odjeljak 7.:
* HOPS i MAVIR će definirati jasna pravila obavještavanja u slučaju nenamjernih pogrešaka prilikom procesa rezervacije ili nominacije kako bi se izbjeglo kršenje pravila kao što je gore navedeno.
* HOPS i MAVIR podržavaju bilo kakvu aktivnost od strane tržišnih sudionika u skladu s važećim Tržišnim pravilima u Mađarskoj i Hrvatskoj kako bi ispravili progrešku u procesu rezerviranja ili nominiranja unutardnevnog kapaciteta (npr. kontra transakcija).
* Pravila za unutardnevnu dodjelu kapaciteta omogućavaju tržišnim sudionicima da zatraže unutardnevni kapaciteta za svaki sat posebno što im također omogućuje da ga nominiraju po satu.
* Tržišni sudionik može dostaviti dokaz o višoj sili u skladu s jasnim pravilima kao što je navedeno gore u tekstu.

 Članak 7.1.:

* Kao što je navedeno prethodno, biti će definirano za vrijeme testiranja
1. Odjeljak 9.:

Sva pitanja vezana uz energiju uravnoteženja su definirana relevantnim Pravilima u Mađarskoj i Hrvatskoj i na njih ne može utjecati dodjela unutardnevnih kapaciteta i proces nominiranja.

* U slučaju ograničenja kapaciteta tržišni sudionici će biti obaviješteni kroz sustav dodjele i putem elektronske pošte.

Primjedbe i prijedlozi za pojedine članke prijedloga pravila, uvažavajući gore navedena pojašnjenja, su djelomično uvaženi.

**Prilozi:**

Prilog 1. Objava 1. – Primjedbe na prijedlog propisa ili akta

Prilog 1. Anonimna objava 1. – Primjedbe na prijedlog propisa ili akta

**Načelne primjedbe na prijedlog propisa ili akta**

|  |
| --- |
| Da li postoji rok trajanja kapaciteta (pr. kod ELES-a kapacitet traje 30min i unutar tog vremena mora se nominirati transakcija)?Prema našem mišljenju odjeljak 7 o penalizaciji je prestrog budući da zbog tehničkih problema uvijek postoji mogućnost greške koja bi automatski dovela do isključenja tržišnog sudionika iz sudjelovanja na unutardnevnim dražbama. Smatramo da je potreban monitoring da ne bi došlo do zloupotrebe dodijeljenih kapaciteta ali da je u odjeljku 7 to ipak prestrogo definirano. |

**Primjedbe i prijedlozi za pojedine članke prijedloga propisa ili akta s obrazloženjem, odnosno podlogama**

|  |  |
| --- | --- |
| Članak 1.1. |  |
| Članak 1.2. |  |
| Članak 1.3. |  |
| Članak 2.1. |  |
| Članak 2.2. |  |
| Članak 2.3. |  |
| Članak 2.4. |  |
| Članak 2.5. |  |
| Članak 2.6. |  |
| Članak 3.1. |  |
| Članak 3.2. |  |
| Odjeljak 4 |  |
| Članak 5.1. |  |
| Članak 6.1. |  |
| Članak 6.2. |  |
| Članak 6.3. |  |
| Odjeljak 7 | Kod pojave greške prilikom procesa rezervacije kapaciteta ili nominacije da li je moguće kontaktirati TSO da se greška ispravi izbjegne se kršenje odredbe o nominiranju cjelovitih količina rezerviranog kapaciteta?S obzirom da je nominiranje različitih količina od prethodno rezerviranih kapaciteta kršenje pravila i to novo kršenje za svaki novi sat, da li je moguće nominirati ili korigirati ostatak transakcije iako su prošli rokovi za prvi sat isporuke? (Možda kontra transakcija?)Penaliziranje odstupanja za svaki pojedini sat unutar jedne alokacije smatramo da je prestrogo budući da se radi o grešci unutar jedne nominacije npr. ako se ne uspije nominirati transakcija unutar jednog sata gubi se cijeli dobiveni kapacitet i automatski se probija limit od tri dozvoljene greške godišnje.Postoji li mogućnost dostave dokaza o višoj sili kod tržišnog sudionika kojom bi dokazao nemogućnost djelovanja pri odstupanju u nominaciji od alociranog kapaciteta? |
| Članak 7.1. | Da li je moguće u izvanrednim situacijama (tehnički problemi ili viša sila kod tržišnog sudionika) dostaviti ugovorni raspored za već rezervirani kapacitet mailom ili telefonski? |
| Odjeljak 8 |  |
| Odjeljak 9 | Kakva će biti penalizacija tržišnog sudionika (vezano uz energiju uravnoteženja) u slučaju kad je unutardnevna transakcija nominirana a TSO je srušio transakciju zbog restrikcija kapaciteta. (u jednoj zemlji dugi a u drugoj kratki)?Na koji način će TSO obavijestiti tržišnog sudionika o restrikciji kapaciteta? (web stranice, mail?). Prijedlog je primjer APG-a koji šalje mail pri svakoj promjeni vezano uz zagušenja na njihovima granicama.Da li postoji rok trajanja kapaciteta (pr. kod ELES-a kapacitet traje 30min i unutar tog vremena mora se nominirati transakcija)? |
| Članak 10.1. |  |
| Članak 10.2. |  |
| Članak 10.3. |  |
| Članak 10.4. |  |
| Članak 10.5. |  |
| Članak 10.6. |  |
| Članak 10.7. |  |
| Članak 10.8. |  |
| Dodatak 1 |  |
| Dodatak 1 Privitak 1 |  |
| Dodatak 2 |  |
| Dodatak 3 |  |